Kameel – rugby nee dankie – Kameel se gebabbel
On Oktober 8, 2019 Oktober 8, 2019 By KameelIn Die Lewe
Daardie alewige rugbyuitsendings waarna my pa met soveel aandag geluister het, het my al van kindtyd af die horries gegee. Gelukkig was nie my eerste man, of Ken rugbyliefhebbers nie. Ek wonder of ek in al die jare ooit ‘n volledige rugbywedstryd gekyk het. Toe my eie kinders met sport begin was ek langs die atletiekbaan. Kenneth het vir Oos Transvaal langafstande gehardloop, en ek het hom heelhartig ondersteun… maar toe hy rugby begin speel het, het ek teruggetrek.
Die wêreldbeker rugby is op die oomblik aan die gang, en ek is dankbaar om te sê Ken het sommer omdat hy niks anders gehad het om te doen nie, nog net na twee wedstryde gekyk. Ek het dan langbeen op ons bed gaan sit, oorfone in, en my eie ding gedoen. Maar vandag kon ek nie wegvlug nie. Ons huishulp het in die kamer gestaan en stryk, en Ken het besluit terwyl dit te warm is om te verf – hy die wedstryd tussen die Springbokke en Kanada gaan kyk. Daar sit ek toe, en nie lank nie of ek kyk maar saam, en soos altyd met sport begin die stres in my opbou. Halftyd moet ek twee hoofpynpille en ‘n kalmeerpil gaan sluk om my deur die tweede helfte te help. Ek gaan nie weer rugby kyk nie!!! World Cup Soccer, die IPL krieket, en Tour de France is meer dan genoeg sport en stres vir my…. dankie.
19 gedagtes oor “Kameel – rugby nee dankie”
Hahaha ek lag te lekker. Nee ek doen ook ie die rugby ding nie. Hoop jy voel gou beter
Oktober 8, 2019 om 3:28 nm	 Antwoord
Ek ook dankie Bondels. Die simpelste is dat die Springbokke veeeeeêr voorgeloop het en daar hoegenaamd nie ‘n rede was vir die gestressery nie. Hoe ouer ek raak hoe minder stres kan ek hanteer. 😣
Oktober 8, 2019 om 3:40 nm	 Antwoord
Ek is met jou . Ek hol nou weg vir als wat my kan laat stres..
Oktober 8, 2019 om 3:41 nm
Jy is my siel suster Kameel, ek wil jou omhels dat jy my sentimente deel. In my geval het my ma my genees van rugby.
Oktober 8, 2019 om 3:46 nm	 Antwoord
Sjoe ek is bly om te hoor. Het rêgtig al gedink ek is nie ‘n goeie Afrikaner nie. Nie rugby of braaivleis gee my hoendervleislekkerte nie…. maar ek lief krummelpap. 😊
Oktober 8, 2019 om 3:56 nm	 Antwoord
Ek stem saam Kameel, rugby kielie nie my snare nie.
Oktober 8, 2019 om 7:14 nm	 Antwoord
Ek is bly daar is meer wat soos ek voel 😊 Enige kontaksport is nie vir my nie.
Oktober 8, 2019 om 7:36 nm	 Antwoord
As ek kans kry sit ek langs manlief en kyk. Mal daaroor.
Oktober 8, 2019 om 9:00 nm	 Antwoord
Dis goed dat julle dit saam kan geniet. Ek het gedink ek is maar ‘n vrot Afrikaner wat nie van rugby hou nie, maar van sokker. Nou is daar darem nog ander wat nie rugby fans is nie, en ek voel beter 😂😂😂
Oktober 8, 2019 om 9:33 nm	 Antwoord
Hoop jy voel gou beter. Ek hou van rugby. Op die paviljoen. Op die TV verveel dit my, maar ek kyk gereeld ‘n wedstryd deur. Tans skree ek kliphard vir die All Blacks, die Crusaders, Amerika, Japan.
Oktober 9, 2019 om 5:17 vm	 Antwoord
Geniet!!! Dis soos wanneer ek Wêreldbekersokker kyk… leef myself heeltemal in die spel in.
Oktober 9, 2019 om 5:36 vm	 Antwoord
Dit is lekker, maar die 2010 beker het my van alle lus vir sokker genees. Daai vuvuzelas het my mal gemaak. Met die klank af was die sokker vervelig. Ek dink ek sal nou moet leer kyk, hulle speel hier sokker.
Oktober 9, 2019 om 6:43 vm
Dit was erg… maar het dit darem oorleef. Die eienaardigste is dat ons geen sokker ooit kyk behalwe die Wêreldbeker nie. Ek dink dis die “vibe” saam met die spel wat dit so lekker maak. Dieselfde met krieket… ons kyk net die IPL… en ek sit vasgenael voor daardie tv. Die Tour de France is die enigste fietsresies wat ons kyk. Ek is bly dis so anders het ek my lewe voor die tv deurgebring en ontspanningspille gedrink. Leef jy jou ook so in die spel in?
Oktober 9, 2019 om 10:13 vm
Ek doen Kameel, en op ‘n tyd was almal wat nie vir my span skree nie dof!
Oktober 9, 2019 om 2:23 nm
Hier leef ek nou in n rugby mal landjie. Eerste wat gevra word- was jy daar of het jy dit op TV gesien? Vir wie skree jy? Ghmpf beslis nie meer vir SA nie en op die oomblik meng ou Steve Hansen die All Blacks so deurmekaar dat gn mens weet wat aangaan nie. Nou het hul nog met n Pasifc Island rugby storie ook begin. Ai toggie hoekom? Alles vir geld. Jy moet maar bietjie kalmeerpille drink voordat jy dink jy gaan kyk! Groetnis van my uit my eie blyplek!
Oktober 9, 2019 om 10:09 vm	 Antwoord
Is jy bly om terug te wees in jou eie bed? O ja jy bly in die All Blacks se land. Van hulle hoor ek jaaaaare. Die een spel wat Ken gekyk het, het hulle gespeel. Ek het net die haka gesien (lyk of die klomp regmaak vir oorlog) voordat ek pad gevat het na my kamer toe. Welkom tuis… neem aan jy het skape op plaas gelos.
Oktober 9, 2019 om 10:22 vm	 Antwoord
Haha, wil nie sommer weer n lewendige skaap sien op die oomblik nie! Stem saam die haka is baie dominerend. Veral die rugby een. Daar is mos vir elke geleentheid n ander voorstelling. Ook altyd baie met geweld of oorlog te doen. Heel primitief.
Oktober 9, 2019 om 11:40 nm
So bly ek nie die enigste nie. Het self so rotalw “dislike” in rugby, van toeka tot nou
Oktober 14, 2019 om 11:56 vm	 Antwoord
Ek sug verlig. 😊
Oktober 14, 2019 om 12:05 nm	 Antwoord